Document ID: 32009D0026

KOMMISSIONENS BESLUTNING
af 22. december 2008
vedrørende anmodningen fra Det Forenede Kongerige om antagelse af Europa-Parlamentets og Rådets forordning (EF) nr. 593/2008 om lovvalgsregler for kontraktlige forpligtelser (Rom I)
(meddelt under nummer K(2008) 8554)
(2009/26/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab, særlig artikel 11 A, og
ud fra følgende betragtninger:
(1)
Den 17. juni 2008 vedtog Europa-Parlamentet og Rådet forordning (EF) nr. 593/2008 om lovvalgsregler for kontraktlige forpligtelser (Rom I) (1).
(2)
I medfør af artikel 1 i protokollen om Det Forenede Kongeriges og Irlands stilling deltog Det Forenede Kongerige ikke i vedtagelsen af forordning (EF) nr. 593/2008.
(3)
I overensstemmelse med protokollens artikel 4 meddelte Det Forenede Kongerige Kommissionen ved brev af 24. juli 2008, modtaget af Kommissionen den 30. juli 2008, at den agter at antage og deltage i forordning (EF) nr. 593/2008.
(4)
Kommissionen afgav en positiv udtalelse til Rådet den 11. november 2008 om Det Forenede Kongeriges anmodning -
VEDTAGET FØLGENDE BESLUTNING:
Artikel 1
Forordning (EF) nr. 593/2008 anvendes i Det Forenede Kongerige i overensstemmelse med artikel 2.
Artikel 2
Forordning (EF) nr. 593/2008 træder i kraft i Det Forenede Kongerige på dagen for meddelelsen af denne beslutning. Den anvendes fra den 17. december 2009, undtagen artikel 26, der anvendes fra den 17. juni 2009.
Artikel 3
Denne beslutning er rettet til medlemsstaterne.
Udfærdiget i Bruxelles, den 22. december 2008.

Labels: 3
11
15
5